open-index/open-wikipedia-markdown huggingface dataset:
O Bolo (homónimos)

O topónimo **O Bolo** pode referirse a:

;En Galiza
***O Bolo**, concello da comarca de Valdeorras;
****O Bolo**, parroquia de dito concello;
*****O Bolo**, lugar de dita parroquia;
***Viana do Bolo**, concello da comarca de Viana;
****Viana do Bolo**, parroquia de dito concello;
*****Viana do Bolo**, lugar de dita parroquia;
***O Bolo**, lugar da parroquia de Garabás, no concello de Maside;
***Monte do Bolo**, lugar da parroquia de Noia, no concello de Noia;
***Val do Bolo**, lugar da parroquia de Vilamarín, no concello de Monforte de Lemos;
***O Val do Bolo**, lugar da parroquia de Marcelle, no concello de Monforte de Lemos;
***O Rebolo**, lugar da parroquia de Vilalvite, no concello de Friol.

## Véxase tamén
### Outros artigos
***Bollo**, lugar da parroquia de Perbes, no concello de Miño.
Costanza

Como topónimo **Costanza** pode referirse a:

;En Galiza
***Costanza**, lugar da parroquia da Azúmara, no concello de Castro de Rei;
***Costanza**, lugar da parroquia de Garabás, no concello de Maside.

## Véxase tamén
### Outros artigos
* **Costanza**, nome feminino galego.
André Gaboriaud

**André Gaboriaud**, nado en Gémozac o 1 de maio de 1895 e finado en Meschers-sur-Gironde o 23 de novembro de 1969, foi un tirador de esgrima francés, gañador dunha medalla olímpica.

## Traxectoria 
André Gaboriaud participou nos Xogos Olímpicos de 1928 de Ámsterdan en florete, nos que o equipo francés foi segundo, logrando a medalla de prata.
Seven (filme)

***Seven*** (estilizado como ***Se7en***) é un filme estadounidense dirixido por David Fincher que se estreou en 1995. Está protagonizado por Brad Pitt e Morgan Freeman, con Gwyneth Paltrow, R. Lee Ermey e Kevin Spacey nos papeis secundarios.

Estreouse en galego o 24 de novembro de 2015 na TVG.

## Sinopse 
O veterano tenente Somerset (Morgan Freeman), do departamento de homicidios do Policía de Nova York, está a piques de xubilarse e ser substituído polo ambicioso e impulsivo detective David Mills (Brad Pitt). Ambos terán que colaborar na resolución dunha serie de asasinatos cometidos por un psicópata que toma como base a relación dos sete pecados capitais: gula, preguiza, soberbia, avaricia, envexa, luxuria e ira. Os corpos das vítimas conteñen pistas valiosas que asasino deixou deliberadamente para que converter o xogo nun auténtico crebacabezas para os policías .

## Personaxes 
* Brad Pitt como Detective David Mills
* Morgan Freeman como Detective Tenente William Somerset
* Gwyneth Paltrow como Theresa "Tracy" Mills
* Richard Roundtree como Martin Talbot
* Richard Schiff como Mark Swarr
* R. Lee Ermey como Capitán de Policía
* John C. McGinley como California
* Kevin Spacey como John Doe
* Julie Araskog como Mrs. Gould
* Mark Boone Junior como Greasy FBI Man
* John Cassini como Oficial Davis
* Reg E. Cathey como Coronel
* Peter Crombie como Dr. O'Neill
* Hawthorne James como George
* Michael Massee como Man na cabina do Massage Parlour
* Leland Orser como Home tolo en Massage Parlour
* Richard Portnow como Dr. Beardsley
* Daniel Zacapa como Detective Taylor
* Alfonso Freeman como Técnico de pegadas
* Harris Savides como Operador 911
* Andy Walker como Home morto
* Richmond Arquette como Delivery Man
* Charles S. Dutton como Policía

## Galardóns e nomeamentos 
* 1995: Nomeado ó Oscar: Mellor montaxe.
* 1995: Nomeado ós Premios BAFTA: Mellor guión orixinal.
* 1995: National Board of Review: Mellor actor secundario (Kevin Spacey).
* 1995: Círculo de críticos de Nova York: Mellor actor secundario (Kevin Spacey).

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo
Henri Jobier

**Louis Pierre Henri Jobier**, nado en Courson-les-Carrières o 6 de xullo de 1879 e finado en París o 25 de marzo de 1930, foi un tirador de esgrima francés, gañador dunha medalla olímpica. 

## Traxectoria 
Tivo unha primeira participación nos Xogos Olímpicos de 1900 en florete individual sen lograr medalla pero Xogos Olímpicos de 1924 de París competiu en florete por equipos, logrando a medalla de ouro.
Alphonse Kirchhoffer

miniatura|Kirchoffer en 1908
**Simon Alphonse Kirchhoffer**, nado en París o 19 de decembro de 1873 e finado na mesma cidade o 30 de xuño de 1913, foi un mestre de armas e tirador de esgrima francés, gañador dunha medalla olímpica.

## Traxectoria 
Kirchhoffer era oficial na reserva e profesor nunha sala de armas parisiense. Participou nos Xogos Olímpicos de 1900 de París na proba de florete profesional perdendo na final co tamén francés Lucien Mérignac, logrando a medalla de prata.
Henri Masson

**Henri Masson**, nado en París o 17 de xaneiro de 1872 e finado en Meudon o 17 de xaneiro de 1963, foi un tirador de esgrima francés, gañador dunha medalla olímpica. 

## Traxectoria 
Participou nos Xogos Olímpicos de 1900 de París, gañando a medalla de prata en florete, derrotado polo tamén francés Émile Coste na final.

## Notas
Henri Laurent

**Henri Albert Fernand Laurent**, nado en Beaulieu-sur-Loire o 1 de abril de 1881 e finado en La Rochelle o 14 de febreirode 1954, foi mestre de armas e tirador de esgrima francés, gañador dunha medalla olímpica.

## Traxectoria 
Quedou orfo aos trece anos e foi educado cas de seu tío, Alphonse Laurent que exercía como mestre de armas en París. Participou nos Xogos Olímpicos de 1900 de París na proba de espada profesional, logrando a medalla de bronce. Despois dos Xogos estivo un tempo en Inglaterra mellorando a súa formación esgrimística, e gañou varios torneos internacionais e foi membro da sección técnica de espada da Federación Nacional de Esgrima. Mobilizado durante a primeira guerra mundial foi ferido e feito prisioneiro en 1915, enfermo de tifo curou nun hospital de Lausana e logo deu clases nunha sala de armas da cidade. Foi campión de Francia para profesionais en 1921 e 1923 e profesor titular da sala de armas do prestixioso Lycée Carnot de París.
Cernado, Cernado, Manzaneda

**Cernado** é un lugar da parroquia de Cernado no concello ourensán de Manzaneda na comarca da Terra de Trives. Tiña 28 habitantes no ano 2012 segundo datos do INE e do IGE, dos cales 16 eran homes e 12 mulleres.

## Lugares e parroquias 
### Lugares de Cernado 
### Parroquias de Manzaneda 
## Notas
Terra de Trasancos

miniatura|200px|dereita|Igrexa de Santa Cecilia de Trasancos.
**Terra de Trasancos** é o nome co que se designaba o territorio hoxe ocupado polos concellos de Ferrol, Narón, Valdoviño, San Sadurniño, Neda e Fene. O topónimo ten a súa orixe na época da cultura castrexa, e mantivo o seu nome até a desaparición do Antigo réxime a comezos do século XIX, coa división territorial de España en 1833, organizando o territorio en concellos. Dá nome ás actuais parroquias de Santa Cecilia de Trasancos (Ferrol) e Trasancos (Narón).

## Historia 
[[Ficheiro:Fusaiola REBE TRASANCI AVG.svg|miniatura|esquerda|REBE TRASANCI AVG[VST]E século I da era actual ou I antes da actual, Castro de Santa Comba, Ferrol.]]
Na Gallaecia previa á romanización as divisións territoriais adoitaban estar formadas por uns 50 poboados castrexos, nunha superficie duns 130&nbsp;km². Este territorio político, ou *comissium*, deu pé ás bisbarras galegas. Na terra de Trasancos están contabilizados 56 castros, polo que nesa época suporía unha poboación de aproximadamente 2.240 habitantes, contando de media oito vivendas por castro e 5 habitantes por casa.

O 15 de outubro de 2001 André Pena Graña atopou no castro de Santa Comba unha lousiña circular datada no século I do tamaño e da forma dunha fusaiola duns 4 centímetros de diámetro, cunha inscrición adicada a Reva: REBE TRASANCI AVG[VST]E ("PARA REVA TRASANCIUCA", da «Terra de Trasancos»).

### Toponimia
O topónimo **Trasancos** procede do monte de Ancos, no concello de Neda, e designa tamén as parroquias de Trasancos (Narón) e de Santa Cecilia de Trasancos (Ferrol).

## Notas 
## Véxase tamén 
### Ligazóns externas 
* Mapa cos castros de Trasancos. Catálogo de Castros de Ferrolterra
Jean-Baptiste Mimiague

**Jean-Baptiste Mimiague**, nado en Villefranche-sur-Mer o 3 de febreiro de 1871 e finado en Niza o 6 de agosto de 1929, foi un tirador de esgrima francés, gañador dunha medalla olímpica.

## Traxectoria 
Participou nos Xogos Olímpicos de 1900 de París na proba de florete individual, logrando a medalla de bronce. Desde 1919 foi mestre de armas no London Fencing Club.
Lucien Mérignac

**Lucien Mérignac**, nado en París o 5 de outubro de 1873 e finado o 1 de marzo de 1941, foi un mestre de armas e tirador de esgrima francés, gañador dunha medalla olímpica.

## Traxectoria 
De orixe nobre, viña de familia de esgrimistas, era fillo de Louis Mérignac, mestre de armas e sobriño de Emile Mérignac, autor dunha historia da esgrima en dous tomos. Participou nos Xogos Olímpicos de 1900 de París na proba de florete individual, batendo ao seu compatriota Alphonse Kirchhoffer na final, co que logrou a medalla de ouro. En 1908 fundou a proposta do goberno mexicano a Escola Maxistral Militar de Esgrima, Ximnasia e Tiro 

## Notas 
## Véxase tamén 
### Ligazóns externas 
* Película de 1933 con Lucien Mérignac como mestre de armas
Esgrima nos Xogos Olímpicos de 1960

Nos **Xogos Olímpicos de 1960** celebrados en Roma realizáronse oito probas de esgrima, seis en categoría masculina e dúas en categoría feminina. A competición realizouse entre o día 29 de agosto e o 8 de setembro no Palacio de Congresos.

## Medallas 
### Categoría masculina 
### Categoría feminina 
## Nacións participantes 
Un total de 344 tiradores (266 homes e 78 mulleres) de 42 nacións competiron nos Xogos de Roma:

*  (6)
*  (11)
*  (9)
*  (15)
*  (2)
*  (1)
*  (2)
*  (1)
*  (1)
*  (6)
*  (21)
*  (19)
*  (18)
*  (21)

*  (4)
*  (6)
*  (2)
*  (20)
* 20px Iugoslavia (2)
*  (5)
*  (4)
*  (10)
*  (8)
*  (2)
*  (7)
*  (5)
*  (1)
*  (1)
*  (21)

*  (9)
*  (1)
* 20px Romanía (15)
*  (21)
* 20px España (11)
*  (7)
*  (7)
*  (4)
*  (6)
*  (21)
*  (2)
*  (8)
* 20px Vietnam (1)

## Medalleiro por países 
## Véxase tamén 
### Ligazóns externas 
* www.olympic.org - Buscador olímpico 
* www.sports-reference.com - Esgrima 1960
A Eirexa, Garabás, Maside

**A Eirexa** é un lugar da parroquia de Garabás no concello ourensán de Maside na comarca do Carballiño. Segundo o INE e o IGE en 2012 tiña dezanove habitantes (sete homes e doce mulleres).

## Toponimia
O topónimo **A Eirexa** (do latín , o lugar da igrexa) débese á presenza no lugar da igrexa parroquial de San Pedro.
## Lugares e parroquias 
### Lugares de Garabás 
### Parroquias de Maside 
## Notas
Joaquín Ignacio Figueroa Mendieta

**Joaquín Ignacio Figueroa Mendieta**, Marqués de Villamejor, nado en Llerena (Badaxoz) o 22 de abril de 1808 e finado en Madrid o 11 de marzo de 1899, foi un político español.

## Traxectoria 
Foi elixido deputado polo distrito de Guadalaxara en 1864, 1865 e 1867, polo distrito electoral de Pontedeume en 1872, e outra vez por Guadalajara en 1876.

## Vida persoal 
Casou con Ana de Torres Romo e foi pai de Álvaro de Figueroa Torres-Mendieta.

## Véxase tamén
A Lamasaída, Garabás, Maside

**A Lamasaída** é un lugar da parroquia de Garabás no concello ourensán de Maside na comarca do Carballiño. Tiña 16 habitantes no ano 2012 segundo datos do INE e do IGE, dos cales 10 eran homes e 6 mulleres.
## Lugares e parroquias
### Lugares de Garabás
### Parroquias de Maside
## Notas
Castelo do Carbedo

O **castelo do Carbedo** é unha fortaleza de orixe medieval, situado preto da aldea do Carbedo (Esperante, Folgoso do Courel).

Está situado a 930 m de altitude no cumio dun outeiro, na beira da estrada de Seoane a Visuña. Consérvanse as ruínas de muros, unha torre circular e divisións interiores.

Non se sabe certa a súa data de construción pero xa aparece citado en 1550 polo Licenciado Molina, que o chama "Fortaleza de Courel". Pertenceu a Nuno Peláez, que máis tarde o deixou aos Cabaleiros da Orde de Santiago.

## Escavacións 
esquerda|miniatura
As últimas exploracións arqueolóxicas feitas no castelo datan de 1977 e 1979. O traballo foi realizado por un equipo coordinado por José María Luzón Nogué e Francisco Javier Sánchez-Palencia. Os resultados publicáronse en 1980 nun libro titulado *El Caurel* e editado polo Ministerio de Cultura, dentro da colección:*Excavaciones arqueológicas en España*.

## Notas 
## Véxase tamén 
### Bibliografía 
*
Mario Fernández Cuesta

**Mario Fernández Cuesta**, nado en Santander o 30 de abril de 1988, é un futbolista español. Xoga de porteiro e o seu actual club é o Racing de Santander.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en futbolme.com
Viveiro, Viveiro

**Santa María e Santiago de Viveiro** é unha parroquia do concello lugués de Viveiro na comarca da Mariña Occidental. No ano 2019 tiña 7.554 habitantes (3.731 homes e 3.823 mulleres) distribuídos nunha soa entidade de poboación.

## Galería de imaxes 

Ficheiro:Hórreo Mirador de San Roque, Viveiro.jpg

## Lugares e parroquias 
### Lugares de Viveiro 
### Parroquias de Viveiro 
## Notas 
## Véxase tamén 
### Outros artigos 
* Lugares de Viveiro
Joaquín Baeza Nieto

**Joaquín Baeza Nieto**, nado en Tenerife en 1829 e finado en xullo de 1891, foi un político galego.

## Traxectoria 
Foi vivir a Pontevedra tras casar con Isabel Saravia Pardo, filla de Fernando Sarabia, e foi pai de Fernando Baeza Saravia. Mercou a granxa de Monte Porreiro logo da desamortización.
Quixo facer unha devesa real para destinar a madeira a buques da Armada, pero atopouse coa oposición veciñal. En 1867 subhastou a rifa.

Foi elixido deputado por Pontevedra en 1854 e volveu ser elixido polo mesmo distrito en 1869. Foi nomeado director da Gaceta e administrador da Imprenta Nacional en 1870. Foi elixido senador pola provincia de Pontevedra en 1872. Foi gobernador civil de Salamanca, Xaén (1881) e Alacant (1883).

Casou en segundas nupcias con Gracia Martínez Clavero.

## Notas 
## Véxase tamén 
### Ligazóns externas 
* "La Granja Avícola de Monteporreiro", no blog *Galicia Agraria*, xuño de 2011.
Cemiterio de Santo Amaro de Pontevedra

miniatura|Panteón central

O **cemiterio municipal de Santo Amaro** (tamén coñecido como *San Mauro*) é un camposanto da parroquia de Mourente, no concello de Pontevedra. Trátase do cemiterio máis grande de todo o municipio. Foi proxectado en 1879 polo arquitecto municipal Alejandro Rodríguez Sesmero e inaugurado o 29 de setembro de 1882. O primeiro persoeiro famoso en ser enterrado aquí foi o escritor pontevedrés Andrés Muruais, finado días despois da inauguración do recinto.

En 2012 o concello puxo en marcha un programa de visitas guiadas polo camposanto.

## Personaxes ilustres 
Algúns persoeiros enterrados no camposanto:
* Fernando Sarabia (1781–1849), militar e político.
* Andrés Muruais (1851–1882), escritor e xornalista.
* Indalecio Armesto (1838–1890), escritor, xornalista, xurista, filósofo e político.
* Jesús Muruais (1852–1903), escritor e xornalista.
* Eduardo Vincenti (1857–1924), político.
* Perfecto Feijoo (1858–1935), farmacéutico e musicólogo.
* Alexandre Bóveda (1903–1936), intelectual e político.
* José Adrio Barreiro (1910–1936), avogado e político.
* Celestino Poza Cobas (1868–1954), mestre, médico e político.
* Antonio Iglesias Vilarelle (1891–1971), mestre e músico.
* Francisco Javier Sánchez Cantón (1891–1971), historiador.
* Luís Amado Carballo (1901-1927), xornalista e poeta.
* Manuel Cuña Novás (1924–1992), escritor e político.
* Antonio Heredero (1918-2008), pintor.
* Celestino López de Castro (1860-1934), médico.

## Galería de imaxes 
## Notas 
## Véxase tamén 
### Ligazóns externas 
* Publicación do Concello de Pontevedra
*(09/16/2015) Conxunto de datos dos cemiterios da provincia de Pontevedra en datos.gob.es
Actual

A pañabra **actual** pode referirse a:
* O momento presente, aludindo aos acontecementos que están tendo lugar no momento en que se fala.
* O que se dá ou ocorre no presente, que é de agora ou ten vixencia.
* En filosofía, **actual**, o que existe na realidade.
* En historia, **actual**, a fracción máis recente da Idade Contemporánea.
* En xeoloxía, o **actual**, ou período actual.

## Outros usos
* Enfermidade actual (EA), unha síntese que describe na historia clínica os principais síntomas, trastornos ou preocupación principal expresada polo doente no momento en que solicita atención médica.
* Actual (festival), un festival de música e cine en Logroño (España).
* PC Actual, unha revista española sobre informática.

## Notas
Reguenga

O topónimo **Reguenga** pode referirse a:

;En Galiza
***Reguenga**, lugar da parroquia da Guía, no concello de Gomesende;
***Reguenga**, lugar da parroquia de Cervaña, no concello de Silleda;
***A Reguenga**, lugar da parroquia de Sagra, no concello do Carballiño;
***A Reguenga**, lugar da parroquia de Ribela, no concello de Coles;
***A Reguenga**, lugar da parroquia de Costante, no concello de Guntín;
***A Reguenga**, lugar da parroquia do Lago, no concello de Maside;
***A Reguenga**, lugar da parroquia de Marcelle, no concello de Monforte de Lemos;
***A Reguenga**, lugar da parroquia de Sas do Monte, no concello de Montederramo;
***A Reguenga**, lugar da parroquia de San Martiño de Castro, no concello de Paradela;
***A Reguenga**, lugar da parroquia de Barbantes, no concello de Punxín;
***A Reguenga**, lugar da parroquia de Eiras, no concello de San Amaro;
***A Reguenga**, lugar da parroquia de Navío, no concello de San Amaro;
***A Reguenga**, lugar da parroquia de Mourelos, no concello do Saviñao;
***A Reguenga**, lugar da parroquia da Touza, no concello de Taboadela.

;Fóra de Galiza

;En Portugal
***Reguenga**, freguesía do concello de Santo Tirso, no distrito do Porto.

## Véxase tamén
### Outros artigos
***Reguega**, lugar da parroquia de Campo, no concello do Irixo.
Louredo, Louredo, Maside

**Louredo ** é un lugar da parroquia de Louredo no concello ourensán de Maside na comarca do Carballiño. Segundo o INE e o IGE en 2022 tiña 60 habitantes (30 homes e 30 mulleres).

## Etimoloxía 
O topónimo **Louredo** vén do latín  (de , "loureiro") máis o sufixo abundancial -, polo que é un fitónimo que fai referencia a un lugar onde hai dita planta.

## Lugares e parroquias 
### Lugares de Louredo 
### Parroquias de Maside 
## Notas
Manzós, Louredo, Maside

**Manzós** é un lugar da parroquia de Louredo no concello ourensán de Maside na comarca do Carballiño. Segundo o INE e o IGE en 2020 tiña 14 habitantes, 9 homes e 5 mulleres.

No lugar hai un pequeno manancial do que brota auga a 17&nbsp;°C.

## Lugares e parroquias
### Lugares de Louredo
### Parroquias de Maside
## Notas
O Outeiro, Louredo, Maside

**O Outeiro** é un lugar da parroquia de Louredo no concello ourensán de Maside na comarca do Carballiño. Tiña 9 habitantes no ano 2016 segundo datos do INE e do IGE, dos cales 5 eran homes e 4 mulleres.

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de Louredo 
### Parroquias de Maside 
## Notas
Paraxís, Valboa

**Paraxís** (*Parajís* en castelán e oficialmente) é unha aldea do concello leonés de Valboa, na bisbarra do Bierzo. Segundo o Instituto Nacional de Estadística, en 2019 tiña un habitante.
É famosa pola imaxe do demo conservada na ermida do Anxo da Garda, coñecida como O Demín, que se encontra a carón da imaxe do Anxo da Garda. A ambas as dúas gárdaselles gran respecto e existen varias lendas sobre elas e o seu significado. Unha delas transcríbese en dialecto berciano no libro *El Bierzo* de Julio Álvarez Rubio. A antigüidade da imaxe do Demín é incerta, se ben nesa versión da lenda recóllese que "(...) e tanto! Ao parecer, xa estaba aiquí non tempo dos mouros".

## Notas
Castañeiras, Valboa

**Castañeiras** é unha localidade do municipio leonés de Valboa, pertencente á bisbarra tradicional do Bierzo. Está situada ao pé do alto do Portelo (1.068 m), polo que se entra á provincia de Lugo. As localidades máis próximas son Vilanova (0,8&nbsp;km), O Cumial (2,3 km) e Paraxís (5,5&nbsp;km).
Castañeiras é coñecida por unha lenda (como moitas similares no Bierzo) que falaba dun "xugo de ouro" enterrado nas proximidades, relacionada cos mouros, os seus tesouros e o lugar onde vivían: a Cortiña dos Mouros.
Ribadal

Como topónimo **Ribadal** pode referirse a:

;En Galiza
***Ribadal**, lugar da parroquia de Louredo, no concello de Maside;
***Ribadal**, lugar da parroquia de Augas Santas, no concello de Palas de Rei;
***Ribadal**, lugar da parroquia de Merlán, no concello de Palas de Rei.

## Véxase tamén
### Outros artigos
Canteixeira, Valboa

**Canteixeira** é unha localidade do concello leonés de Valboa, na bisbarra do Bierzo. Na aldea consérvanse algúns exemplares de pallozas (casas con colmado) e hórreos, tamén con teito de palla. Algunhas destas construcións cambiaron as súas cubertas antigas por placas metálicas.
Figueiredo, Maside, Maside

**Figueiredo** é un lugar da parroquia de Maside no concello ourensán de Maside na comarca do Carballiño. Segundo o INE e o IGE en 2012 tiña catro habitantes (dous homes e dúas mulleres).

O núcleo tradicional da localidade foi arrasado polo trazado da liña de Alta Velocidade Española en 2007-2008.
## Lugares e parroquias 
### Lugares de Maside 
### Parroquias de Maside 
## Notas
Maside, Maside, Maside

**Maside** é unha vila da parroquia de Maside no concello ourensán de Maside na comarca do Carballiño. Segundo o INE e o IGE en 2012 tiña 819 habitantes (396 homes e 423 mulleres).

É a capitalo do concello, ao que dá nome.

## Lugares e parroquias 
### Lugares de Maside 
### Parroquias de Maside 
## Notas
Negrelle

Como topónimo **Negrelle** pode referirse a:

;En Galiza
***Negrelle**, lugar da parroquia de Cambás, no concello de Aranga;
***Negrelle**, lugar da parroquia de Maside, no concello de Maside;
***Negrelle**, lugar da parroquia de Quins, no concello de Melón.

## Véxase tamén
### Outros artigos
Condado do Grove

O **condado do Grove** é un título nobiliario español outorgado polo Rei Afonso XIII o 9 de xullo de 1902. O primeiro titular foi Juan Loriga Herrera-Dávila, preceptor do rei. Recibe o nome da parroquia da vila do Grove.

## Condes do Grove
[miniatura|[Juan Loriga y Herrera-Dávila.]]

## Véxase tamén
### Bibliografía
**Elenco de Grandezas y Títulos Nobiliarios Españoles*. Instituto Salazar y Castro, CSIC.
Piñeiro, Piñeiro, Maside

**Piñeiro** é un lugar da parroquia de Piñeiro no concello ourensán de Maside na comarca do Carballiño. Tiña 31 habitantes no ano 2012 segundo datos do INE e do IGE, dos cales 17 eran homes e 14 mulleres.
## Lugares e parroquias 
### Lugares de Piñeiro 
### Parroquias de Maside 
## Notas
Club de Remo Rianxo

miniatura|250px|Traiñeira de Rianxo na Bandeira Teresa Herrera da Coruña en 2019.

O **Club de Remo Rianxo** é un club de remo do concello de Rianxo. Actualmente compite na segunda categoría da Liga Galega de Traiñeiras, denominada LGT-A.

## Historia 
O Club de Remo de Rianxo fundouse en 1982, herdando e continuando a tradición de remo do concello. Inicialmente o club empregou as instalacións da lonxa, pasando anos máis tarde ao edificio no que se encontra actualmente a súa sede no porto e que conta con ximnasio e foxo de adestramento.

Pódese falar de dúas etapas na historia do club: a primeira ata o ano 1989, e a segunda de 1993 en diante, non tendo actividade entre estes dous anos.

Na primeira etapa destaca o 5º posto acadado na Bandeira El Corte Inglés e o 4º na Bandeira Conde de Fenosa. Xa na segunda etapa salientan os resultados obtidos no ano 2000, cun 3º posto na Bandeira Conde de Fenosa e outro 3º posto no Campionato Galego de Traiñeiras, que xunto coa súa primeira clasificación para o Campionato de España (no que conseguiu o 6º posto), que son os mellores resultados conseguidos na historia do club. Ese mesmo ano o club conseguiu a Bandeira Deputación da Coruña.

O 2001 supuxo a confirmación do club, conseguindo un 2º posto na Bandeira Deputación da Coruña, a 4ª posición na Bandeira Condesa de Fenosa, e un 5º posto na Bandeira Xunta de Galiza.

Froito do traballo dos últimos anos coa canteira, o club conseguiu alzarse coa Bandeira de España en categoría de cadetes na modalidade de bateles. Tamén participou no Campionato de llaüt do Mediterráneo celebrado en Dénia (Alacant), conseguindo a medalla de bronce. No 2011 conseguiu por mediación do equipo xuvenil unha nova Bandeira de España e participaron no Campionato de España de Traineriñas, chegando á final.

## Véxase tamén 
### Ligazóns externas 
* Blog do club
* Infromación do club no sitio web da LGT
Fernando Sarabia

[miniatura|200px|Sepulcro de Fernando Sarabia no [Cemiterio de Santo Amaro de Pontevedra.]]

**Fernando Sarabia Zuazo**, nado en 1781 e finado en Pontevedra o 15 de setembro de 1849, foi un militar e político galego.

## Traxectoria 
Coronel de Artillaría. Foi alcalde de Pontevedra, deputado a Cortes en representación do Reino de Galicia en 1822 e deputado provincial. Casou con Luisa Pardo Osorio e foi pai de Isabel Sarabia Pardo, que casou con Joaquín Baeza Nieto.

## Véxase tamén 
### Ligazóns externas 
* Xenealoxía
A Carrasca

O topónimo **A Carrasca** pode referirse a:

;En Galiza
***A Carrasca**, lugar da parroquia de Santa Comba do Trevoedo, no concello do Maside;
***A Carrasca**, lugar da parroquia de Parada, no concello de Nigrán;
***A Carrasca**, lugar da parroquia da Ramallosa, no concello de Nigrán;
***A Carrasca**, lugar da parroquia dos Os Freires, no concello de Ortigueira.

## Véxase tamén
### Outros artigos
***O Carrascás**, lugar da parroquia de Prado, no concello de Ponteareas.
As Quintás, Rañestres, Maside

**As Quintás** é un lugar da parroquia de Rañestres no concello ourensán de Maside na comarca do Carballiño. Segundo o INE e o IGE en 2012 tiña 32 habitantes (18 homes e 14 mulleres).
## Patrimonio
esquerda|miniatura|Hórreos nas Quintás.

Na aldea está a igrexa parroquial de San Mamede. Á entrada da aldea, vindo do lugar do Mato, hai unha fonte e un lavadoiro construídos en pedra a principios da década de 1950 por Severino Rodríguez, canteiro do lugar, que tamén fixo o cruceiro da praza da igrexa.

## Lugares e parroquias 
### Lugares de Rañestres 
### Parroquias de Maside 
## Notas
Escola Superior de Música de Catalunya

A **Escola Superior de Música de Catalunya** é un centro oficial de ensino musical creado en 2001, situado no edificio de L'Auditori de Barcelona. Na actualidade (2013) é a única institución sustentada con fondos públicos onde se poden cursar estudos superiores de música en Cataluña.

## Véxase tamén
Assault on Wall Street

***Assault on Wall Street*** (*Bailout: The Age of Greed*) é unha película escrita e dirixida por Uwe Boll no ano 2012, entreada no ano 2013.

## Sinopse 
Narra as peripecias dun garda de seguridade neoiorquino que sofre o golpe da crise das hipotecas subprime de 2008 e acode ás armas para vingarse dos axentes de bolsa, xestores de fondos de investimento e avogados de Wall Street que culpa da súa desgraza.

## Personaxes 
* Dominic Purcell como Jim Baxford
* Erin Karpluk como Rosie Baxford
* Edward Furlong como Sean
* John Heard como Jeremy Stancroft
* Keith David como Freddy
* Michael Paré como Frank
* Lochlyn Munro como Robert
* Tyron Leitso como Spalding Smith
* Mike Dopud como Tom Allgard
* Barclay Hope como Ian Marwood
* Heather Feeney como Mary Jean
* Eric Roberts como avogado Patterson
* Michaela Mann como Myra
* Maurice Cherrie como Nate
* Clint Howard como Chuck

## Véxase tamén 
### Ligazóns externas 
* 
* Ficha en AllMovie 
* Ficha en FilmAffinity
Balcaide, Calo, Teo

**Balcaide** é un lugar da parroquia de Calo, no concello de Teo, na comarca de Santiago. Segundo o IGE en 2018 tiña unha poboación de 374 persoas (188 mulleres e 186 homes), o que supón un aumento respecto do ano 1999 cando tiña 290 habitantes.

## Lugares e parroquias
### Lugares de Calo
### Parroquias de Teo
Louis Perrée

**Louis Perrée**, nado en París o 25 de marzo de 1871 e finado en Ivry-la-Bataille o 1 de marzo de 1924, foi un tirador de esgrima francés, gañador dunha medalla olímpica.

## Traxectoria 
Participou nos Xogos Olímpicos de 1900 na proba individual de espada logrando a medalla de prata tras perder co cubano Ramón Fonst na final.
Esgrima nos Xogos Olímpicos de 1964

Nos **Xogos Olímpicos de 1964** celebrados en Tokyo realizáronse oito probas de esgrima, seis en categoría masculina e dúas en categoría feminina. A competición realizouse entre os días 13 e 23 de outubro de 1964 en instalacións da Universidade de Waseda.

## Medallas 
### Categoría masculina 
### Categoría feminina 
## Nacións participantes 
Un total de 259 tiradores (203 homes e 56 mulleres) de 30 nacións competiron nos Xogos de Tokyo:

*  (11)
*  (18)
*  (5)
*  (2)
*  (3)
*  (3)
*  (5)
*  (2)
*  (5)
*  (20)

*  (19)
*  (13)
*  (20)
* 20px Irán (4)
*  (2)
*  (20)
*  (15)
*  (4)
*  (2)
*  (1)

*  (1)
* 20px Rodesia do Norte (1)
*  (15)
*  (11)
*  (5)
*  (20)
*  (7)
*  (5)
*  (18)
* 20px Vietnam (2)

## Medalleiro por países 
## Notas 
## Véxase tamén 
### Ligazóns externas 
* www.olympic.org - Buscador olímpico 
* www.sports-reference.com - Esgrima 1964
Bandeira Deputación da Coruña

A **Bandeira Deputación da Coruña** é unha competición de remo organizada anualmente en distintas localidades da provincia da Coruña na que compiten traiñeiras de dita provincia.
## Gañadores 
## Notas 
## Véxase tamén 
### Ligazóns externas 
* Resultados de remo
Santa Comba, Santa Comba do Trevoedo, Maside

**Santa Comba** é un lugar da parroquia de Santa Comba do Trevoedo no concello ourensán de Maside na comarca do Carballiño. Segundo o INE e o IGE en 2012 tiña 35 habitantes (13 homes e 23 mulleres).

## Toponimia
O topónimo **Santa Comba** é un haxiotopónimo referido a Comba de Sens e débese á presenza no lugar da igrexa parroquial.

## Lugares e parroquias 
### Lugares de Santa Comba do Trevoedo 
### Parroquias de Maside 
## Notas
Marc Perrodon

**Marc Perrodon**, nado en Vendôme o 31 de agosto de 1878 e finado en Beauvais o 22 de febreiro de 1939, foi un militar, tirador deportivo e tirador de esgrima francés, gañador dunha medalla olímpica.

## Traxectoria 
En 1907 logrou o primeiro posto no campionato militar de Francia en tiro con revólver. e foi o primeiro no torneo militar da Haia en sabre por equipos. Participou nos Xogos Olímpicos de 1908 de Londres, quedando cuarto no concurso de sabre por equipos, nese ano revalidou o seu primeiro posto no campionato militar en tiro con revólver. En 1909, 1910, 1912, 1913, 1914, 1922 e 1924 foi campión militar francés de sabre e en 1912, 1920, 1922 e 1923 volveu repetir como campión de tiro con revólver. Nos Xogos Olímpicos de 1920 de Anveres logrou unha medalla de prata en sabre por equipos. En 1923 quedou en segundo lugar nos campionatos militares europeos en sabre e nos campionatos do mundo da Haia e en 1924 foi primeiro nos campionatos nacionais en sabre. Nos Xogos Olímpicos de 1928 en Ámsterdan foi árbitro internacional.
Ribadal, Louredo, Maside

**Ribadal** é un lugar da parroquia de Louredo no concello ourensán de Maside na comarca do Carballiño. Tiña 3 habitantes no ano 2016 segundo datos do INE e do IGE, dos cales era 1 home e 2 mulleres. 
## Lugares e parroquias 
### Lugares de Louredo 
### Parroquias de Maside 
## Notas
Manuel Maneiro Maneiro

**Manuel Maneiro Maneiro**, nado en Porto do Son en 1906 e finado en Madrid en 1942, foi un carpinteiro e político galego.

## Traxectoria 
Carpinteiro en Porto do Son e militante do Partido Comunista. Co golpe de Estado do 18 de xullo de 1936 foi detido e levado á prisión de Santiago de Compostela. Xulgado en Compostela por rebelión, foi condenado a cadea perpetua. Trasladado á prisión da Coruña, foi liberado en 1940. En xullo de 1941 foi novamente detido en Porto do Son, trasladado a Madrid e internado no cárcere de Yeserías, onde morreu en 1942 debido a bronquite crónica que se lle agravou coas torturas e na prisión.

## Véxase tamén 
### Bibliografía 
*
Georges Trombert

**Georges Trombert**, nado en Xenebra o 10 de agosto de 1874 e finado en Lión o 27 de febreiro de 1949, foi un tirador de esgrima francés, gañador de tres medallas olímpicas.

## Traxectoria 
Participou nos Xogos Olímpicos de 1920 de Anveres, logrando dúas medallas de prata en florete e sabre por equipos e unha de bronce en espada por equipos.
Locai, San Xoán de Lóuzara, Samos

**Locai** é unha aldea da parroquia de San Xoán de Lóuzara, no concello de Samos, provincia de Lugo. Conta cunha soa casa deshabitada hai anos.

Está situada a 700 m de altitude. A aldea máis próxima é Requeixo.
 
## Lugares e parroquias
### Lugares de San Xoán de Lóuzara
### Parroquias de Samos
Correpresor

En bioloxía molecular, un **correpresor** é unha substancia que inhibe a expresión de xenes. Nos procariotas, os correpresores son pequenas molécuas, mentres que nos eucariotas son proteínas. Un correpresor non se une directamente ao ADN, senón que o regula indirectamente ao unirse a un represor.

Un correpresor regula á baixa (ou reprime) a expresión de xenes ao unirse e activar unha molécula represora. O represor á súa vez únese ao promotor dun xene (unha secuencia de ADN adxacente ao xene regulado), bloqueando deste modo a transcrición de dito xene.

## Función 
### Procariotas 
Nos procariotas o termo correpresor utilízase co significado de ligando activador dunha proteína represora. Por exemplo, o represor do triptófano (TrpR) de *Escherichia coli* só pode unirse ao ADN e reprimir a transcrición do operón *trp* se o seu correpresor o triptófano se une a el. O TrpR en ausencia de triptófano denomínase aporrepresor e é inactivo e non pode reprimir a transcrición. O operón *trp* codifica encimas responsables da síntese do triptófano. Iso quere dicir que o triptófano é o produto final da expresión dos xenes dese operón, pero tamén funciona como correpresor, regulando a súa propia síntese. Por tanto, neste operón funciona un mecanismo de retroalimentación negativa que regula a biosíntese do triptófano. Cando hai moito triptófano na célula o resultado é que se deixa de producir máis triptófano.

### Eucariotas 
Nos eucariotas, un correpresor é unha proteína que se une a factores de transcrición. En ausencia de correpresores e en presenza de coactivadores, os factores de transcrición regulan á alza a expresión xénica. Os coactivadores e correpresores compiten polos mesmos sitios de unión situados nos factores de transcrición. Un segundo mecanismo polo cal os correpresores poden reprimir a iniciación da transcrición cando se unen a complexos factor de transcrición/ADN realízase recrutando histona desacetilases, que catalizan a eliminación de grupos acetilo de residuos de lisina da proteína. Isto incrementa a carga positiva nas histonas, o cal fortalece a atracción electrostática entre as cargas positivas das histonas e as negativas do ADN, facendo que o ADN sexa menos accesible á transcrición.

Nos humanos coñécense ducias ou centos de correpresores, dependendo do nivel de confianza co cal se faga a caracterización da proteína como correpresor.

## Notas 
## Véxase tamén 
### Outros artigos 
* Corregulador da transcrición
* Represor
* Operón

### Ligazóns externas 
* MeSH name - Co-Repressor+Proteins http://www.nlm.nih.gov/cgi/mesh/2011/MB_cgi?mode=&term=Co-Repressor+Proteins
Coactivador (xenética)

Un **coactivador** é unha proteína que incrementa a expresión xénica ao unirse a un activador (ou factor de transcrición), que contén un dominio para a unión ao ADN. O coactivador non pode unirse ao ADN por si mesmo.

O coactivador pode potenciar a iniciación da transcrición ao estabilizar a formación do holoencima ARN polimerase. Os coactivadores poden controlar moitos outros pasos da transcrición, como a elongación, o splicing do ARN, e a terminación e degradación do complexo coactivador-activador.

Algúns coactivadores posúen unha actividade intrínseca de histona acetiltransferase (HAT), que acetila as histonas e causa que a cromatina se relaxe nunha rexión limitada, o que facilita o acceso ao ADN. O CBP e o p300 son exemplos de coactivadores con actividade HAT. Informouse doutras moitas actividades encimáticas nos máis de 300 coactivadores coñecidos para os receptores nucleares. Os mellor coñecidos destes son o SRC-1, SRC-2, e SRC-3. Os coactivadores funcionan en complexos de alto peso molecular de 6-10 coactivadores e proteínas asociadas a coactivadores (denominadas co-coactivadores).

Nos humanos coñécense de varias ducias a varios centos de coactivadores, dependendo do nivel de confianza co cal se pode facer a caracterización dunha proteína como coactivador.

## Notas 
## Véxase tamén 
### Outros artigos 
* Corregulador da transcrición
* Activador (xenética)

### Ligazóns externas 
* Nuclear Receptor Signalling Atlas  (NIH-funded research consortium and database; includes open-access PubMed-indexed journal, *Nuclear Receptor Signaling*)
Barcia, Quins, Melón

**Barcia** é un lugar da parroquia de Quins no concello ourensán de Melón na comarca do Ribeiro. Tiña 78 habitantes no ano 2012 segundo datos do INE e do IGE, dos cales 36 eran homes e 42 mulleres.
## Lugares e parroquias 
### Lugares de Quins 
### Parroquias de Melón 
## Notas
Mitoloxía galesa

A **mitoloxía galesa** son os mitos e lendas propias do pobo galés. Componse en parte das tradicións folclóricas desenvolvidas en Gales, e por polas tradicións britanas anteriores ó final do primeiro milenio. Moitos dos contidos pertencen ó período pre-cristián, que sobreviviron nunha forma alterada a través de manuscritos medievais galeses como o Libro Vermello de Hergest, o Libro Branco de Rhydderch, o Libro de Aneirin e o Libro de Taliesin.

As historias en prosa dos libros Branco e Vermello son coñecidas como *Mabinogion*, un título dado polo seu primeiro tradutor, Lady Charlotte Guest, e tamén usado polos tradutores posteriores. Poemas como *Cad Goddeu* (A batalla das árbores) e listas de textos mnemotécnicos como as *Tríades da Illa de Bretaña* e os *Trece Tesouros da Illa de Bretaña*, tamén conteñen material mitolóxico. Estes textos tamén inclúen partes da Materia de Bretaña e a historia tradicional da Bretaña romana.

Outras fontes son a compilación histórica en latín do século IX *Historia Britonum* (A historia dos bretóns) e a crónica do século XII de Geoffrey de Monmouth *Historia Regum Britanniae* (A historia dos Reis de Bretaña), así como folclore posterior como *The Welsh Fairy Book* de W. Jenkyn Thomas 1908.

A historia galesa, antes da invasión romana, era transmitida oralmente polos druídas ós seus aprendices. Debido ás invasións por parte dos romanos e saxóns, a historia e a mitoloxía confúndense por falta de fontes escritas.

## Véxase tamén 
### Ligazóns externas 
* English translation of *The Four Branches of the Mabinogi* 
* Timeless Myths: Celtic Mythology
Escafirrinquinos

A dos **escafirrinquinos** (*Scaphirhynchinae*) é a máis pequena das dúas subfamilias en que se divide a familia dos acipenséridos, xa que comprende dous xéneros cun total de tan só seis especies.

## Características 
Un dos xéneros é propio de Norteamérica, e o outro de Asia Central, e comprenden tres especies cada un. Estes peixes teñen un *rostrum* prolongado, tubular, e carecen de espiráculo.

Probabelmente non sexan un grupo monofilético, xa que inclúen formas ananas próximas aos acipenserinos (Grande e Bemis, 1991).

As especies asiáticas son relativamente pequenas, de tan só de 27 a 70&nbsp;cm de lonxitude, en comparación con enormes tamaños dos verdadeiros esturións. Son endémicas dos ríos Amu Daria e Sir Daria, que desembocan no mar de Aral, e as tres especies están consideradas en perigo de extinción.

## Taxonomía 
* '*Xénero *Scaphirhynchus'''* Heckel, 1836 
** *Scaphirhynchus albus* (Forbes & R. E. Richardson, 1905)
** *Scaphirhynchus platorynchus* (Rafinesque, 1820) 
** *Scaphirhynchus suttkusi* J. D. Williams & Clemmer, 1991
* *'Xénero *Pseudoscaphirhynchus*'* Nikolskii, 1900  
** *Pseudoscaphirhynchus fedtschenkoi* (Kessler, 1872) 
** *Pseudoscaphirhynchus hermanni* (Kessler, 1877) 
** *Pseudoscaphirhynchus kaufmanni* (Kessler, 1877)

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.
* Wiley, Edward G., en Paxton, J. R. & Eschmeyer, W. N. (eds.) (1988): *Encyclopedia of Fishes*. San Diego: Academic Press. pp.&nbsp;76–79. ISBN 0-12-547665-5.

### Outros artigos 
* Actinopterixios
* Condrósteos
* Acipenseriformes
* Acipenséridos

### Ligazóns externas 
* *Scaphirhynchinae'' en Encyclopedia or Life .
Covelo, Quins, Melón

[dereita|miniatura|Participantes do [Entroido de Covelo.]]

**Covelo** é un lugar da parroquia de Quins no concello ourensán de Melón na comarca do Ribeiro. Segundo o INE e o IGE en 2012 tiña 125 habitantes (70 homes e 55 mulleres).
## Patrimonio
Capela de San Bieito.

## Lugares e parroquias 
### Lugares de Quins 
### Parroquias de Melón 
## Notas
Fernando Barcia Veiras

**Fernando Barcia Veiras**, nado en Santiago de Compostela o 24 de agosto de 1885 e finado na mesma cidade o 29 de xaneiro de 1938, foi un mestre e político galego.

## Traxectoria 
Entrou no Seminario, pero abandonouno en 1908 para facer Maxisterio na Escola Normal de Santiago de Compostela. Exerceu como mestre en Toro (1913), Ponteareas (1917) Corme (1921), Baio (1923), Ardagán e Ameneiro (1936). Presidente da Agrupación Socialista de Santiago de Compostela de 1931 a 1938, cando foi asasinado. Foi detido e procesado pola folga xeral revolucionaria de 1934, pero a súa causa foi sobresida a finais de outubro. Foi un dos fundadores en Galicia da Federación Española de Traballadores do Ensino, vencellada á UGT. Presentou con Eligio Núñez e Apolinar Torres o relatorio "Misión de los trabajadores de la enseñanza en el actual momento histórico de la cultura gallega" ao Congreso de Trabajadores de la Enseñanza de Galicia de maio de 1936. Participou nos mitins de propaganda para pedir o SI no referendo do Estatuto de autonomía como o de Ferrol, ou o de Santiago de Compostela.

Co golpe de Estado do 18 de xullo de 1936 foi nomeado Presidente do Comité de Defensa da República de Santiago de Compostela. foi condenado a pena de morte e executado no cemiterio o 29 de xaneiro de 1938. A súa curmá Dolores, viúva e nai de Juan Ameneiro Barcia, foi detida e pasou varios meses na cadea de Compostela e cando quedou en liberdade o seu fillo Juan foi obrigado a alistarse. Cando Juan desertou do exército franquista, Dolores volveu pasar varios meses na prisión. Fernando Barcia sufriu expediente de responsabilidades políticas e en 1941 o tribunal requiriu aos seus herdeiros para que fixesen efectiva a sanción económica.
## Vida persoal 
Casou con Ramona Blanco Fernández, e tivo catro fillos: Esther, Fernanda, Clementina e Luis Ángel Barcia Blanco.

## Notas 
## Véxase tamén 
### Bibliografía 
* Paz Cabo, Miguel (2020). Alvarellos Editora. *"¡Viva la libertad! La silenciada historia del maestro Fernando Barcia en el Santiago de la segunda República."* Santiago de Compostela. ISBN 84-16460-73-1
*

### Ligazóns externas 
* "Represión Franquista en Teo" Miguel Paz Cabo in *Congreso Víctimas franquismo*.
Nostradamus (filme)

***Nostradamus*** é un filme biográfico dirixido por Roger Christian que se estreou en 1994.

## Sinopse 
Historia do famoso médico e astrólogo francés de orixe xudía que viviu no século XVI. É o autor dun libro que contén diversas profecías.

## Personaxes 
* Tchéky Karyo como Nostradamus
* F. Murray Abraham como Scalinger
* Rutger Hauer como Monxe místico
* Amanda Plummer como Catherine De' Medici
* Julia Ormond como Marie
* Assumpta Serna como Anne
* Anthony Higgins como Rei Henrique II
* Diana Quick como Diane de Portier
* Michael Gough como Jean de Remy
* Maia Morgenstern como Helen
* Magdalena Ritter como Sophie
* Bruce Myers como Profesor
* Leon Lissek como Inquisidor
* Michael Byrne como Inquisidor
* Stefan Patoli como Inquisidor
* Corneliu Apostol como actor secundario

## Véxase tamén 
### Ligazóns externas 
*
O Pazo, Santa Comba do Trevoedo, Maside

**O Pazo** é un lugar da parroquia de Santa Comba do Trevoedo no concello ourensán de Maside na comarca do Carballiño. Tiña 24 habitantes no ano 2012 segundo datos do INE e do IGE, dos cales 12 eran homes e 12 mulleres.
## Lugares e parroquias 
### Lugares de Santa Comba do Trevoedo 
### Parroquias de Maside 
## Notas
Antonio Ramos Varela

**Antonio Ramos Varela**, nado en Ferrol o 27 de outubro de 1903 e finado en Santiago de Compostela o 19 de xaneiro de 1945, foi un escritor, sindicalista e político galego.

## Traxectoria 
Fillo de Marcelino Ramos López, coronel de Infantaría de Mariña de Ferrol. A familia trasladouse a Santiago de Compostela cando Antonio era moi novo. Acadou o título de bacharel en 1922 e matriculouse na Facultade de Ciencias da USC. Volveu a Ferrol e regresou a Compostela cara 1930, comezando a súa amizade con Cesáreo Briones Varela. Colaborou en *¡Despertad!*. Durante a Segunda República frecuentou os faladoiros do Café Español con Luís Manteiga, Luís Seoane e Carlos Maside. De ideoloxía anarquista e militante da FAI compostelá, escribiu a obra teatral *Un suceso en los arrabales*, publicada en 1933 por Ediciones Resol. Formou parte das Misións Pedagóxicas que recorreron Galicia entre agosto e decembro de 1933.

Co golpe de Estado do 18 de xullo de 1936 estivo agochado, pero foi detido o 14 de decembro. Xulgado en Compostela por rebelión militar o 30 de decembro de 1936, foi condenado á pena de morte, pero a sentenza foi conmutada por cadea perpetua grazas á intervención de Santiago Montero Díaz. Permaneceu no presidio de Santiago até que o 15 de decembro de 1938 foi trasladado á Coruña. O 16 de febreiro de 1943 foille conmutada a pena por seis anos de prisión menor e o 6 de marzo quedou en liberdade provisional. Ao saír da cadea morreu de tuberculose en 1945.
## Obras 
* *Un suceso en los arrabales (estampa dramática en un acto)*, 1933.
* "Notas en torno a Sören Kierkegaard: el concepto de la angustia y la categoría psicológica de la ambigüedad" in *Boletín de la Universidad de Santiago de Compostela*, Ano 5, nº 17 (1933), 155-166.

## Véxase tamén 
### Bibliografía 
* 
* 
* 

### Ligazóns externas 
* Apuntamentos para unha enciclopedia histórica do anarquismo galego (R)
Clan MacLeod

O **Clan MacLeod** (en ) é un clan escocés das Highlands asociado coa Illa de Skye. Hai dúas pólas principais do clan: os Macleods de Harris e Dunvegan, cuxo xefe é MacLeod de MacLeod, que son coñecidos en gaélico como ***Sìol Tormoid*** ("semente de Tormod"); e o MacLeods de Lewis, cuxo xefe é MacLeod de The Lewes, que son coñecidos en gaélico como *Sìol Torcaill* ("semente de Torcall"). Ámbalas dúas pólas din ser descendentes de Leòd, que viviu no século XIII.

## Castelos asociados co clan
*Castelo Dunvegan, en Dunvegan, Skye: o asentamento dos xefes durante séculos.
*Castelo Ardvreck, en Loch Assynt, Sutherland: construído no século XVI polos Macleods.
*Castelo Dunscaith, en Sleat, Skye: disputado entre os Macleods e os Macdonalds de Sleat.

## Tartán do clan 
## Notas
Mars Polar Lander

**Mars Polar Lander**, tamén coñecida polo seu acrónimo **MPL**, foi unha sonda espacial da NASA lanzada o 3 de xaneiro de 1999 mediante un foguete Delta 7925 desde o centro espacial de Cabo Cañaveral para estudar Marte desde a superficie. O contacto coa sonda perdeuse pouco antes da súa aterraxe.

## Características 
Mars Polar Lander foi parte do proxecto ''Mars Surveyor '98*, que consistía nun orbitador (*Mars Surveyor '98 Orbiter*, logo coñecido como Mars Climate Orbiter) e nun aterrizador (*Mars Surveyor '98 Lander'', a propia Mars Polar Lander). O proxecto pretendía estudar a meteoroloxía marciana e o ciclo da auga e do dióxido de carbono en Marte.

Mars Polar Lander debería ter aterrizado na zona polar sur do planeta, a menos de 1000&nbsp;km do polo e cerca da capa polar de dióxido de carbono. A telemetría da nave perdeuse pouco antes da entrada atmosférica, o 3 de decembro de 1999, por causas descoñecidas, e xamais foi recuperada. Mars Polar Lander levaba acaroadas dúas pequenas subsondas, denominadas conxuntamente Deep Space 2, que deberían ter sido exectadas durante o descenso e penetrado na superficie marciana para recoller datos científicos, e que tampouco se comunicaron coa Terra.

## Notas 
## Véxase tamén
A Ibia, Quins, Melón

**A Ibia** é un lugar da parroquia de Quins no concello ourensán de Melón na comarca do Ribeiro. Tiña 121 habitantes no ano 2012 segundo datos do INE e do IGE, dos cales 57 eran homes e 64 mulleres.
## Lugares e parroquias 
### Lugares de Quins 
### Parroquias de Melón 
## Notas